ముబరక్‌నగర్

**ముబారక్ నగర్** తెలంగాణ రాష్ట్రం, నిజామాబాద్ జిల్లా, నిజామాబాద్ గ్రామీణ మండలంలోని గ్రామం.
ఇది మండల కేంద్రమైన నిజామాబాద్ నుండి 6 కి. మీ. దూరంలో ఉంది.2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు  ముందు ఈ గ్రామం పాత నిజామాబాదు జిల్లా లోని నిజామాబాద్ సౌత్ మండలంలో ఉండేది.  పునర్వ్యవస్థీకరణలో దీన్ని కొత్తగా ఏర్పాటు చేసిన నిజామాబాద్ గ్రామీణ మండలం లోకి  చేర్చారు. పిన్ కోడ్ నం. 503 003., ఎస్.టి.డి.కోడ్ = 8462.

## గ్రామ జనాభా
2011 భారత జనగణన గణాంకాల ప్రకారం ఈ గ్రామం 1217 ఇళ్లతో, 5135 జనాభాతో 401 హెక్టార్లలో విస్తరించి ఉంది. గ్రామంలో మగవారి సంఖ్య 2503, ఆడవారి సంఖ్య 2632. షెడ్యూల్డ్ కులాల సంఖ్య 894 కాగా షెడ్యూల్డ్ తెగల సంఖ్య 62. గ్రామం యొక్క జనగణన లొకేషన్ కోడ్ 570929.పిన్ కోడ్: 503003.

## విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు రెండు, ప్రభుత్వ ప్రాథమికోన్నత పాఠశాలలు రెండు , ప్రభుత్వ మాధ్యమిక పాఠశాలలు రెండు ఉన్నాయి. ఒక ప్రభుత్వ జూనియర్ కళాశాలఒక ప్రభుత్వ ఆర్ట్స్ / సైన్స్ డిగ్రీ కళాశాల ఉన్నాయి.సమీప బాలబడి నిజామాబాద్లో ఉంది.

సమీప ఇంజనీరింగ్ కళాశాల నిజామాబాద్లో ఉంది. సమీప వైద్య కళాశాల హైదరాబాదులోను, మేనేజిమెంటు కళాశాల, పాలీటెక్నిక్‌లు నిజామాబాద్లోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల నిజామాబాద్లో ఉన్నాయి.

## వైద్య సౌకర్యం

### ప్రభుత్వ వైద్య సౌకర్యం
ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 5 నుండి 10 కి.మీ. దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, సంచార వైద్య శాల, కుటుంబ సంక్షేమ కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. సమీప సామాజిక ఆరోగ్య కేంద్రం గ్రామం నుండి 10 కి.మీ. కంటే ఎక్కువ దూరంలో ఉంది.

### ప్రైవేటు వైద్య సౌకర్యం
గ్రామంలో2 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు ఇద్దరు ఉన్నారు. ఒక మందుల దుకాణం ఉంది.

## తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. చెరువు ద్వారా గ్రామానికి తాగునీరు లభిస్తుంది.

## పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.

## సమాచార, రవాణా సౌకర్యాలు
ముబారక్ నగర్లో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి.

గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం గ్రామానికి 5 కి.మీ. లోపు దూరంలో ఉంది. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.

జాతీయ రహదారి, ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. రాష్ట్ర రహదారి గ్రామం నుండి 5 నుండి 10 కి.మీ. దూరంలో ఉంది. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.

## మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వ్యవసాయ పరపతి సంఘం గ్రామం నుండి 5 కి.మీ. లోపు దూరంలో ఉంది. ఏటీఎమ్, వాణిజ్య బ్యాంకు, సహకార బ్యాంకు గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉన్నాయి.

## ఆరోగ్యం, పోషణ, వినోద సౌకర్యాలు
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. శాసనసభ పోలింగ్ కేంద్రం, జనన మరణాల నమోదు కార్యాలయం ఉన్నాయి. సమీకృత బాలల అభివృద్ధి పథకం, ఆటల మైదానం గ్రామం నుండి 5 నుండి 10 కి.మీ. దూరంలో ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి.

## విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 20 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.

## భూమి వినియోగం
ముబారక్ నగర్లో భూ వినియోగం కింది విధంగా ఉంది:

* వ్యవసాయేతర వినియోగంలో ఉన్న భూమి: 176 హెక్టార్లు

* వ్యవసాయం చేయదగ్గ బంజరు భూమి: 6 హెక్టార్లు
* సాగులో లేని భూముల్లో బీడు భూములు కానివి: 71 హెక్టార్లు
* బంజరు భూమి: 47 హెక్టార్లు
* నికరంగా విత్తిన భూమి: 101 హెక్టార్లు

* వివిధ వనరుల నుండి సాగునీరు లభిస్తున్న భూమి: 219 హెక్టార్లు

## నీటిపారుదల సౌకర్యాలు
ముబారక్ నగర్లో వ్యవసాయానికి నీటి సరఫరా కింది వనరుల ద్వారా జరుగుతోంది.

* కాలువలు: 145 హెక్టార్లు* బావులు/బోరు బావులు: 74 హెక్టార్లు

## ఉత్పత్తి
ముబారక్ నగర్లో ఈ కింది వస్తువులు ఉత్పత్తి అవుతున్నాయి.

### ప్రధాన పంటలు
వరి

### పారిశ్రామిక ఉత్పత్తులు
బీడీలు

## పెద్దమ్మతల్లి ఆలయం
ఇక్కడ నిర్మించిన పెద్దమ్మతల్లి ఆలయం, భక్తుల కొంగుబంగారంగా పూజలందుకొనుచుంటూ దినదినాభివృద్ధి చెందుచున్నది. ప్రశాంతమైన వాతావరణంలో, అందంగా అలంకరించిన ఆలయ ప్రాకారాలు, ఈ ఆలయ విశేషాలు. ఈ ఆలయం వెనుక శ్రీ గజ్జెల కిషన్ అను భక్తుడి కృషి ఉంది. భీంగల్ మండలం, పల్లికొండ గ్రామానికి చెందిన ఈయన, 20 సం. క్రితం, నిజామాబాదు వచ్చి స్థిరపడినారు. 2005లో వ్యవసాయం కోసం, రెండు ఎకరాల భూమిని కొనుగోలుచేశారు. అందులో త్రవ్వకాలు చేపట్టినపుడు, ఒకచోట పెద్దమ్మతల్లి విగ్రహం లభించింది. దీనితో, పొలంలో వెంటనే చిన్నపాటి గుడి కట్టించి, పంచలోహ విగ్రహాన్ని తయారుచేయించి, ప్రతిష్ఠించారు. దాదాపుగా 8 సంవత్సరాలుగా పూజలందుకుంటున్న ఇక్కడి అమ్మవారికోసం, నూతనంగా మరో ఆలయం నిర్మించారు. ఇందుకోసం కిషన్ రావు, తన రెండెకరాల పొలాన్నీ, విరాళంగా ఇచ్చారు. పాత ఆలయం ప్రక్కనే, సొంతంగా కోటి రూపాయలతో ఆలయాన్ని నిర్మించారు. గర్భగుడిలో ప్రశాంత వదనంతో దర్శనమిచ్చే నిలువెత్తు అమ్మవారి విగ్రహాన్ని ప్రతిష్ఠించి, నిత్యం విశేషపూజలు నిర్వహించుచున్నారు. దాతల సహాయంతో, భక్తులకు అన్నదానం సైతం ఏర్పాటుచేస్తున్నారు. [3] 

## గ్రామ విశేషాలు

* ఈ గ్రామములో మూడవ తరగతి చదువుచున్న 9 ఏళ్ళ వయసు గల వగ్గు రాజశ్రీ అను విద్యార్థిని, డిల్లీలో 2013 నవంబరు 14 నుండి 16 వరకూ నిర్వహించిన జాతీయ స్థాయి కరాటే పోటీలలో, 700 మంది చిన్నారులతో పాటు పాల్గొని, ప్యూంసీ, స్పైరింగ్ అను రెండు వ్యక్తిగత అంశాలలో, 2 రజత పతకాలు సాధించి, ప్రపంచ ఛాంపియన్షిప్ పోటీలకు అర్హత సాధించింది. ఈ చిన్నారి 2013, డిసెంబరు 27 నుండి 29 వరకూ, బెంగళూరులో నిర్వహించే అంతర్జాతీయ పోటీలకు అర్హత సాధించింది. 2014 జులైలో పోర్చుగల్లులో నిర్వహించనున్న ప్రపంచ కరాటే ఛాంపియనుషిప్పు పోటీలకు సైతం అర్హత సాధించింది. [1]
* ఈ గ్రామానికి చెందిన సృజన్ అను ఇంటర్ చదువుచున్న విద్యార్థి, పాఠశాల స్థాయినుండియే, నెట్ బాల్ పోటీలలో పలు రాష్ట్ర స్థాయి పోటీలలో పాల్గొనుచున్నాడు. తాజాగా ఇతడు, పంజాబులోని భటిండాలో, 2013 నవంబరు 28 నుండి డిసెంబరు 3 వరకూ జరుగు జాతీయ నెట్ బాల్ పోటీలలో పాల్గొనుటకు ఎంపికైనాడు. [2]

## మూలాలు

## వెలుపలి లంకెలు